system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Brateș, Covasna.
assistant
Brateș este satul de reședință al comunei cu același nume din județul Covasna, Transilvania, România. Se află în partea central-sudică a județului, în Depresiunea Târgu Secuiesc.

Așezare 
Localitatea Brateș este situată în partea sudică a bazinului Târgu Secuiesc, la o altitudine de 528 m. pe malul drept al râului Covasna, pe Drumul Județean 121, Sfântu Gheorghe - Covasna.

Scurt istoric 
Prima atestere documentară datează din anul 1415, dar descoperirile arheologice arată faptul că zona a fost locuită mult înainte. Pe locul numit "Bende", odată cu săpăturile făcute aici, s-au descoperit mai multe obiecte: bucăți de chirpic, fusoială, un topor de piatră și mai multe vase lucrate cu mâna sau la roată, aparținând primei perioade a epocii fierului. În alt loc, numit "Grădina lui Horváth", lângă valea Covasnei, s-a găsit o așezare dacică din faza clasică, iar în substrucțiile unei clădiri s-au găsit fragmente de ceramică aparținând epocii romane. Pe locul numit "Trestișul rotund" s-au găsit fragmente ceramice aparținând perioadei La Téne, iar în alte locuri neprecizate de pe teritoriul satului s-au mai găsit o urnă de factură celtică și un dinar republican. În anul primei atestări documentare satul se numea Barathalva, în 1787 Kalluger, iar în 1854 Baratus.

 Economia 
Economia acestei localități se bazează în special pe agricultură (cultivarea cartofului, exploatarea fânețelor) dar și pe creșterea animalelor, prelucrarea laptelui și comerțul. O activitate tradițională a acestui sat este meșteșugul tâmplăriei.

 Atracții turistice 
 Biserica reformată, secolul al XVII-lea
 Parcul Elisabeta - aici are loc în fiecare an, în prima duminică a lunii iulie, întâlnirea fanfarelor din țară și străinătate.

 Bibliografie 
 Județul Covasna, Monografie, Stanca C Gitta R. Ed. Sport Turism București 1980
 Repertoriul Arheologic al județului Covasna, Cavruc V. ISBN 973-0-00-735-7
 Județul Covasna'', Pisota I Mihai E. Ivănescu M. Ed. Academiei RSR București 1975

Note

Legături externe 

Brateș, Brateș